gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl es gl gl gl gl gl gl gl gl gl zh en sv fr de de gl gl gl gl gl gl es gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - O alcalde de Lugo afirma que nunca será un "estorbo" para o seu partido
Sábado, 01 de outubro de 2022
Ante unha posíbel vicealcaldía nacionalista
Orozco advirte de que "por nada do mundo" aceptará "bicefalias" co BNG, e avoga por se cinguir aos resultados.
Tags: bicefalia BNG coalición municipais07 Orozco PSdeG vicealcaldía
Orozco, no centro, tras coñecer os resultados electorais, en Lugo o pasado 27 de maio
O alcalde electo de Lugo, o socialista Xosé Clemente López Orozco, advertiu esta terza de que "por nada do mundo" aceptará "bicefalias", "vicealcaldías" ou "a proporción simétrica á que aspira o BNG".
Orozco facía referencia con estas declaracións aos pactos postelectorais que negocian as direccións de ambos os dous partidos, BNG e PSdeG, para formaren coalicións de goberno nos concellos onde o 27 de maio non deixou maiorías absolutas. O alcalde lucense avogou por que nos gobernos locais "quede clara a representación" obtida por cada forza.
"Cada un ten a súa representación e iso é algo que ten que quedar claro", incidiu, tras o que declarou que "se se chega a acordos en Santiago non haberá ningún inconveniente en facelo" en Lugo, mais "coa representatividade que outorgou o pobo de Lugo".
Orozco dixo estar á espera de que chegue "o ansiado acordo" en Compostela para que poidan ter lugar as negociacións nas localidades. "Neste senso teño plena confianza nos negociadores do meu partido", sinalou.
Con todo, o primeiro edil defendeu o protagonismo que na corporación debe ter o PPdeG, con nove concelleiros, polos catro do BNG. "É un partido que para acordos puntuais, cando menos, cómpre escoitalo" aseverou, e incidiu en que o pobo de Lugo "deixara claro" tras o 27 de maio que non quere gobernos paritarios.
Así, malia admitir o "ben que xestiona bipartito autonómico", subliñou que "unha cousa é a Xunta e outra o Concello de Lugo", aínda que garantiu que nunca será un "estorbo". "Nunca farei nada en contra do meu partido", declarou, tras o que, preguntado por se esta postura significa que estaría disposto a dimitir, pediu que non se lle obrigase a ter que se pór nese suposto.
PSdeG e BNG retoman as negociacións para renovar os pactos municipais
BNG e PSdeG constituirán unha comisión para negociar os pactos municipais
Lugo: a abstención róuballe a Orozco a maioría
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto